stanford-oval/wikipedia huggingface dataset:
Buddy Clark

| Buddy Clark |
| --- | --- |

Henkilötiedot
Koko nimi:  Samuel Goldberg
Syntynyt: 26. heinäkuuta 1912 Dorchester, Massachusetts, Yhdysvallat
Kuollut: 1. lokakuuta 1949 (37 vuotta) Los Angeles, Kalifornia
Muusikko
Taiteilijanimi:  Buddy Clark 
Tyylilajit:  poplaulu 
Levy-yhtiöt:  Vocalion Records Columbia Records
Aiheesta muualla
home.earthlink.net/~jaymar41/bclark.html
  [ Muokkaa Wikidatassa ] [ ohje ]  
Buddy Clark synt. Samuel Goldberg (26. heinäkuuta 1912 Dorchester, Massachusetts – 1. lokakuuta 1949 Los Angeles, Kalifornia) oli yhdysvaltalainen laulaja. Hän kuului 1930- ja 1940-lukujen suosituimpiin miessolisteihin.
Vuonna 1934 Clark pääsi esiintymään Benny Goodmanin Let's Dance -radio-ohjelmaan ja Your Hit Paraden vakioesiintyjänä hän oli 1936–1938. Ensimmäisen top 20 -hittinsä hän sai 1930-luvun puolessavälissä kappaleella "Spring Is Here". Sitä seurasi pitkä tauko hittikappaleissa, kunnes hän vuonna 1947 pääsi myyntitilastojen kärkeen kappaleella "Linda". Sitä seurasivat muun muassa menestyskappaleet "Peg O' My Heart", "An Apple Blossom Wedding", "Don't You Love Me Anymore", "I'll Dance at Your Wedding" ja "Love Somebody". Vuonna 1949 hän levytti muun muassa Doris Dayn ja Dinah Shoren kanssa.
Clark kuoli lento-onnettomuudessa lokakuussa 1949. Hän on saanut tähden Hollywood Walk of Famelle.
Aiheesta muualla

Buddy Clark Discogsissa. (englanniksi)
Buddy Emmons

| Buddy Emmons> Henkilötiedot |
| --- | --- |
Syntynyt: 27. tammikuuta 1937 Mishawaka, Indiana, Yhdysvallat
Kuollut: 21. heinäkuuta 2015 (78 vuotta) Nashville, Tennessee, Yhdysvallat
Muusikko
Aktiivisena:  1952–2015
Tyylilajit:  country, jazz, swing
Soittimet:  steel-kitara, kitara, bassokitara
Levy-yhtiöt:  Flying Fish Records 
Aiheesta muualla
Kotisivut
  [ Muokkaa Wikidatassa ] [ ohje ]  
Buddy Gene Emmons (27. tammikuuta 1937 Mishawaka, Indiana – 21. heinäkuuta 2015 Nashville, Tennessee) oli yhdysvaltalainen muusikko. Hän oli yksi aikansa johtavista steel-kitaran soittajista. Hän työskenteli urallaan muun muassa Little Jimmy Dickensin, Ernest Tubbin, Ray Pricen, Nancy Sinatran ja June Carter Cashin kanssa.
Aiheesta muualla

Buddy Emmonsin kotisivut (englanniksi)
Cassie Sharpe

| Mitalit | Mitalit | Mitalit |  |
| --- | --- | --- | --- |
|  Cassie Sharpe vuoristossa vuonna 2015. |  Cassie Sharpe vuoristossa vuonna 2015. |  Cassie Sharpe vuoristossa vuonna 2015. |  |
Maa:  Kanada
Naisten freestylehiihto
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 | halfpipe |  |
|  Hopeaa | Peking 2022 | halfpipe |  |
| MM-kilpailut  | MM-kilpailut  | MM-kilpailut  |  |
|  Hopeaa | Kreischberg 2015 | halfpipe |  |
|  Hopeaa | Utah 2019 | halfpipe |  |
Cassandra "Cassie" Sharpe (s. 14. syyskuuta 1992 Calgary) on kanadalainen freestylehiihtäjä. Hän on lumikourun olympiavoittaja vuodelta 2018.
Sharpe saavutti Kreischbergin MM-kilpailuissa 2015 lumikourussa hopeaa. Sierra Nevadan MM-kilpailuissa 2017 hän epäonnistui, mutta Pyeongchangin olympialaisissa 2018 hän voitti kultaa 3,2 pisteen erolla Ranskan Marie Martinodiin. Utahin MM-kilpailuissa 2019 Sharpe saavutti jälleen hopeaa. Pekingin olympialaisissa 2022 hän saavutti hopeaa 4,5 pistettä kiinalaisen Eileen Gun takana.
Sharpe on kilpaillut maailmancupissa vuodesta 2012. Hän on voittanut kahdeksan osakilpailua, joista ensimmäisen maaliskuussa 2015 Tignesissä ja viimeisimmän helmikuussa 2020 Mammoth Mountainilla. Hän voitti lumikourun maailmancupin kokonaiskilpailun kausina 2017–2018 ja 2018–2019.
Cassie Sharpen veljet Doug ja Darcy Sharpe ovat kilpailleet lumilautailussa, ja Darcy osallistui vuonna 2022 Pekingin olympialaisiin.
Cartoceto di Pergolan kullatut pronssiesineet

Cartoceto di Pergolan kullatut pronssiesineet ovat ainoa vielä jäljellä oleva roomalaisajan ratsastusaiheinen kullattujen pronssiesineiden löytö. Alun perin siihen kuului kaksi hevosta ja kaksi ritaria, joista vain toinen on säilynyt, sekä kaksi seisovaa naista.
Löytäminen ja restaurointi

Kesäkuussa 1946 löydettiin Italiasta Santa Lucia di Calemellosta läheltä Cartoceto di Pergolaa satoja pieniä kullattuja pronssipalasia. Löydön tekijänä pidetään Giovanni Vernareccia, joka oli tuolloin Fossombronen arkeologinen johtaja. Hän on myös kuvannut löytöä muistelmissaan. Vernarecci ja Nereo Alfieri, joka oli Soprintendenza alle Antichità delle Marchen alueellinen johtaja. Restaurointi valmistui useassa vaiheessa vuosien 1949 ja 1988 välillä. Yhteensä 318 palasta koottiin neljä patsasta.
Alkuperäinen asetelma

Esineet löydettiin läheltä Via Flaminian ja Via Saria Gallican välistä risteystä. Paikka on etäällä keskuksista, mikä on johtanut arvailuihin siitä, että asetelma siirrettiin alkuperäiseltä paikaltaan odottamaan uudelleensijoittamista joskus myöhäisantiikin aikana. Tai kenties bysanttilaisella ajalla sillä on myös esitetty teorioita siitä, että kyseessä on damnatio memoriae.
Esineiden alkuperäinen sijainti on epävarma. Yleisimmin hyväksytty teoria on, että asetelma oli jalustalla jossakin julkisella paikalla (todennäköisesti löytöpaikan lähellä sijainneen roomalaisen kaupungin foorumilla. Todennäköisimpiä vaihtoehtoja ovat Forum Spronii Fossombronessa, joka oli lähin kaupunki; Sentinum Sassoferratossa, josta on löydetty useita suuria patsaita; tai Suasa, sillä siellä on tehty useita vastaavankaltaisia löytöjä).
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gilt Bronzes from Cartoceto di Pergola
Käännös suomeksi
Can You Feel It

| ”Can You Feel It” The Jacksons |
| --- | --- | --- |

Singlen tiedot
 Albumilta: Triumph
 Äänitetty : 1979–1980
 Julkaistu: 23. syyskuuta 1980
 Tuottaja(t): The Jacksons
 Tyylilaji: R&B, soul, funk
 Levy-yhtiö: Epic Records
Michael Jacksonin muut singlet
| ”This Place Hotel” 1980 | ”Can You Feel It” 1980 | ”Walk Right Now” 1981 |
Can You Feel It on The Jacksons -yhtyeen kolmas single vuonna 1980 julkaistulta Triumph-albumilta.
Listasijoitus

| Lista (1981) | Korkein sijoitus |
| --- | --- |
Dutch Singles Chart: 2
UK Singles Chart: 6
US Billboard Hot 100: 77
Lista (2009): Korkein sijoitus
Australian ARIA Singles Chart: 41
UK Singles Chart: 59
Carl Schirren (historioitsija)

Carl Schirren
Carl Christian Gerhard Schirren((20. marraskuuta 1826 Riika – 11. joulukuuta 1910) oli baltiansaksalainen historioitsija.
Vuonna 1858 hänestä tuli Tarton yliopiston professori. Vuosina 1863–1869 hän opetti Venäjän historiaa. Hänet erotettiin myöhemmin virasta hänen vastustettuaan Baltiassa tapahtuvaa venäläistämistä muun muassa kirjassaan Livländische Antwort an Herrn Juri Samarin (1869). Hän muutti Saksaan ja oli 1874–1907 professorina Kielin yliopistossa, jossa hän tutki varsinkin Liivinmaan historiaa.
Teokset

Zur Geschichte der schwedischen Universität in Livland, 1853
Der Verfasser der livländischen Reimchronik, 1855
Beitrag zum Verständniss des Liber Census Daniae: Analyse und Kritik der Schrift Georgs von Brevern: der Liber Census Daniae und die Anfänge der Geschichte Harriens und Wirlands (1219–1244), 1859 Andmed ESTERis (Arkistoitu – Internet Archive)
Der Codex Zamoscianus enthaltend Capitel I–XXIII,8 der Origines Livoniae, 1865.
Die Capitulationen der livländischen Ritter- und Landschaft und der Stadt Riga vom 4. Juli 1710 nebst deren Confirmationen: nach den Originaldocumenten mit Vorausstellung des Privilegium Sigismundi Augusti und einigen Beilagen, 1865.
Die Recesse der livländischen Landtage aus den Jahren 1681 bis 1711, 1865
Livländische Antwort an Herrn Juri Samarin, 1869. Eeva: Digital Text Repository for Older Estonian Literature ja The Internet Archive
Quellen zur Geschichte des Untergangs livländischer Selbständigkeit: Aus dem schwedischen Reichsarchive zu Stockholm, 1871–1885
Neue Quellen zur Geschichte des Untergangs livländischer Selbständigkeit: Aus dem dänischen Geheimen Archive zu Kopenhagen,  1888–1892
Schirren C., Rachfahl F. : Zur Geschichte des Nordischen Krieges. Kiel, 1913
Aiheesta muualla

Album academicum der Kaiserlichen Universität Dorpat, 1889
BBL digital / Schirren, Carl Christian Gerhard (Arkistoitu – Internet Archive)
Deutsche Biographie / Schirren, Carl Christian ..
EEVA[vanhentunut linkki] Eesti vanema kirjanduse digitaalne tekstikogu Carl Schirren (1826-1910), elämäkertatietoja [et, de, ru, en]
Kulturportal West-Ost / Schirren, Carl Christian Gerhard
Carl-Schirren-Gesellschaft / Wer war Carl Schirren?
Carl-Schirren-Gesellschaft
DNB, Deutsche Nationalbibliothek
Charlie Daniels (jalkapalloilija)

Charlie John Daniels (s. 7. syyskuuta 1986 Harlow) on englantilainen jalkapalloilija, pelipaikaltaan vasen laitapuolustaja. Hän edustaa Englannin Valioliigassa pelaavaa Bournemouthia.
Daniels pelasi Tottenham Hotspurin juniorijoukkueessa mutta ei mahtunut edustusjoukkueeseen. Hän pelasi lainalla ykkösliigaa Chesterfieldissä ja Leyton Orientissa sekä kakkosliigaa muutaman ottelun verran Gillinghamissa kunnes hän siirtyi Leyton Orientin omistukseen tammikuussa 2009. Marras-joulukuussa 2011 Daniels oli lainalla tuolloin ykkösliigassa pelaavassa Bournemouthissa, joka osti hänet vuoden 2012 alussa. Daniels pelasi Bournemouthissa kahtena kautena ykkösliigaa 55 ottelua ja teki kuusi maalia, sitten kaksi kautta mestaruussarjaa, jossa hän pelasi 65 ottelua ja teki yhden maalin, sekä kaudesta 2015–2016 alkaen Valioliigaa, jossa hän on neljän kauden aikana pelannut 127 ottelua ja tehnyt yhdeksän maalia.
Carlos Ghosn

| Carlos Ghosn |
| --- | --- |
 Ghosn World Economic Forumin tilaisuudessa Davosissa vuonna 2008.
Henkilötiedot
Syntynyt: 9. maaliskuuta 1954 
Kansalaisuus:  Brasilia, Libanon, Ranska
Muut tiedot
Asema:  toimitusjohtaja
Puoliso:  Carole Ghosn
Aiheesta muualla
carlosghosn.info
Carlos Ghosn, KBE (arab. كارلوس غصن‎; s. 9. maaliskuuta 1954 Porto Velho, Brasilia) on brasilialaissyntyinen yritysjohtaja. Hän syntyi libanonilaisille vanhemmille Porto Velhossa Brasiliassa ja valmistui Pariisin École Polytechniquesta.[lähde? ] Ghosnilla on Libanonin, Brasilian ja Ranskan kansalaisuus.
Ghosn on ollut ranskalaisen Renaultin ja japanilaisen Nissanin toimitusjohtaja. Hänen tunnetaan Nissanin pelastajana, sillä yhtiö selviytyi hänen johdollaan 1990-lopun taloudellisesta ahdingostaan. Hän muutti Nissanilla monia perinteisiä japanilaisia toimintatapoja.
Ghosn on ollut myös Alcoan, Sonyn ja IBM:n hallitusten jäsen.[lähde? ]
Talousrikossyytteet

Ghosn pidätettiin marraskuussa 2018 Japanissa syytettynä Nissanin varojen käyttämisestä omiin tarkoituksiinsa ja virheellisten tietojen antamisesta ansiotuloistaan. Joulukuussa häntä syytettiin lisäksi henkilökohtaisten sijoitustappioiden siirtämistä Nissanin vastuulle vuoden 2008 finanssikriisin aikana. Hänen uransa Nissanilla, Renault’lla ja Mitsubishillä uskotaan olevan ohi.
Kotiarestissa oikeudenkäyntiä odottamassa ollut Ghosn pakeni yksityiskoneella joulukuussa 2019 Japanista Libanoniin, jossa hän oli viettänyt lapsuutensa. Hänestä on julkaistu kansainvälinen etsintäkuulutus. Ghosnin libanonilaissyntyisen puolison Carole Ghosn sanotaan olevan paon järjestelyjen taustalla. Japanilla ja Libanonilla ei ole luovutussopimusta, eikä Ghosn siten joudu oikeuteen. Pakoa tutkitaan paitsi Japanissa, myös Turkissa, jossa Ghosn vaihtoi konetta. Myöhemmin aresti osoittautui varsin löyhäksi, sillä hän saattoi kävellä vapaasti kotoaan ulos, ja talon edessä olevat valvontakamerat tarkastettiin vain kerran kuukaudessa.
Valvira

| Sosiaali- ja terveysalan lupa- ja valvontavirasto Tillstånds- och tillsynsverket för social- och hälsovården> Valvira |
| --- | --- |

 Valviran pääkonttori Helsingissä.
Perustettu:  2009
Edeltävät virastot:  Terveydenhuollon oikeusturvakeskus (–2009) Sosiaali- ja terveydenhuollon tuotevalvontakeskus (–2009)
Tehtävä:  Sosiaali- ja terveydenhuollon ohjaus, valvonta ja lupahallinto
Ministeriö:  Sosiaali- ja terveysministeriö
Sijainti:  Ratapihantie 9 Helsinki
Valtio:  Suomi
Ylijohtaja:  Markus Henriksson
Työntekijöitä:  209 (2023)
Vuosibudjetti:  15,9 milj. € (2023)
Aiheesta muualla
Sivusto
Valvira eli Sosiaali- ja terveysalan lupa- ja valvontavirasto (ruots. Tillstånds- och tillsynsverket för social- och hälsovården) on sosiaali- ja terveysministeriön hallinnonalan keskusvirasto. Se valvoo sosiaali- ja terveydenhuollon, varhaiskasvatuksen, alkoholielinkeinon sekä ympäristöterveydenhuollon toiminnan asianmukaisuutta. Valviran toimipisteet sijaitsevat Helsingissä ja Rovaniemellä.
Valvira on sosiaali- ja terveydenhuollon valtakunnallinen lupaviranomainen.
Virasto syntyi 1. tammikuuta 2009, kun Terveydenhuollon oikeusturvakeskus (TEO) ja Sosiaali- ja terveydenhuollon tuotevalvontakeskus (STTV) yhdistyivät.
Organisaatio > Terveys, oikeudet ja tuoteturvallisuus -osasto

Ryhmät
Ammattioikeudet 1
Ammattioikeudet 2
Alkoholielinkeino
Terveyden edistäminen
Terveydensuojelu
Organisaatio > Sosiaali- ja terveydenhuolto-osasto

Ryhmät
Luvat
Palveluiden valvonta 1
Palveluiden valvonta 2
Ammattihenkilövalvonta 1
Ammattihenkilövalvonta 2
Organisaatio > Hallinto-osasto

Ryhmät
Talous
Henkilöstö
Tietohallinto
Toiminta > Valvonta > Terveys- ja sosiaalitoimi sekä varhaiskasvatus

Valvira valvoo terveydenhuollon ammattihenkilöiden ja toimintayksiköiden sekä talousvesi- ja allasvesihygieenisten osaamistestaajien toiminnan asianmukaisuutta. Terveydenhuollon toiminnan asianmukaisuutta arvioidessaan Valvira kuulee terveydenhuollon asiantuntijoita mutta ei potilaita tai heitä edustavia järjestöjä. Valviran yhteydessä toimii lisäksi Valtakunnallinen lääketieteellinen tutkimuseettinen toimikunta (TUKIJA).
Valvira valvoo myös sosiaalihuollon ja varhaiskasvatuksen ammattihenkilöiden ja toimintayksiköiden toiminnan asianmukaisuutta.
Toiminta > Valvonta > Alkoholi- ja tupakka-ala

Valvira valvoo alkoholijuomien valmistajien, tukkumyyjien ja käyttöluvanhaltijoiden toiminnan asianmukaisuutta ja vastaa alkoholin tuotevalvonnasta ja alkoholin mainonnan ja myynninedistämisen valvonnasta. Lisäksi Valvira valvoo tupakkatuotteiden pakkausmerkintöjä ja niiden sisältämiä haitta-aineita sekä tupakkalain mukaisen mainontakiellon noudattamista.
Toiminta > Lupien myöntäminen

Valvira myöntää sosiaali- ja terveydenhuollon hallinnonalan lupia ja ohjaa aluehallintovirastoja, jotta koko maassa olisi yhdenmukaiset lupa-, ohjaus- ja valvontakäytännöt. Valvira tekee yhteistyötä aluehallintovirastojen kanssa muun muassa laatimalla yhteisiä valvontaohjelmia, joissa myös tarkemmin määritellään aluehallintovirastojen ja Valviran välinen työnjako. Valviran hoitaa alla olevan listauksen mukaisia lupa-asioita:
Ammattioikeudet
sosiaali- ja terveydenhuollon ammattihenkilöiden laillistus, nimikesuojaus ja määräaikaiset luvat
lupa toimia talous- ja allasveden hygieniatestaajana
Elinkeinon harjoittaminen
alkoholin valmistus-, maahantuonti-, tukkumyynti- ja käyttöluvat
valtakunnalliset luvat yksityisen terveydenhuollon toiminnanharjoittajille
valtakunnalliset luvat yksityisen sosiaalihuollon toiminnanharjoittajille
Terveys ja tutkimus
raskaudenkeskeyttämis- ja steriloimisluvat (eräissä tapauksissa)
hedelmöityshoitolain mukaiset luvat
Adoptiot
Adoptiolupia myöntävä adoptiolautakunta toimii Valviran yhteydessä.
Toiminta > Toimijoiden, kuntien ja aluehallintovirastojen ohjaaminen

Valvira ohjaa toimijoita, kuntia ja aluehallintovirastoja sosiaali- ja terveydenhuoltoon liittyvissä tehtävissä. Tavoitteena on, että ohjaus-, lupa ja valvontakäytännöt ovat mahdollisimman yhdenmukaisia koko maassa.
Valvira ja aluehallintovirastot hoitavat valvontaa yhdessä laatimiensa sosiaali- ja terveydenhuoltoa sekä alkoholihallintoa käsittelevien valvontaohjelmien mukaisesti. Ruokavirasto, Turvallisuus- ja kemikaalivirasto (Tukes) ja Valvira laativat yhdessä valtakunnallisen terveydensuojelun valvontaohjelman.
Aiheesta muualla

Valviran verkkosivut
Cartier (yritys)

| Cartier SA |
| --- | --- |

Tunnuslause:  Les Must de Cartier
Yritysmuoto:  tytäryhtiö
Perustettu:  1847
Perustaja:  Louis-François Cartier
Kotipaikka:  Pariisi, Ranska
Toiminta-alue:  maailmanlaajuinen
Toimiala:  luksustavarat
Tuotteet:  kellot, korut, asusteet yms.
Emoyhtiö:  Compagnie Financière Richemont SA
Omistaja:  Rupertin perhe, Elle Pagels
Kotisivu:  cartier.com
Infobox OKVirheellinen NIMI-arvo: 
Cartier [kaʁtje] on ranskalainen kalliiden korujen ja kellojen valmistaja ja liikeketju. Sen perusti vuonna 1847 Pariisissa Louis-François Cartier, ja yritys pysyi perheen omistuksessa vuoteen 1964. Nykyisin se on eteläafrikkaisen Rupertin perheen pääosin omistaman Compagnie Financière Richemont SA:n tytäryhtiö. Cartier’lla on nykyisin yli 200 liikettä noin 125 maassa.
Cartier on tullut tunnetuksi ensimmäisiin rannekelloihin kuuluneesta Santos-mallistaan vuodelta 1904 sekä ylellisistä koruistaan, joita käyttävät kuuluisat ja varakkaat ihmiset ympäri maailman. Näitä ovat muun muassa Wallis Simpsonille 1940-luvulla suunniteltu Panthère-rintakoru ja Patialan maharadža Bhupinder Singhille tehty kaulakoru. Britannian kuningas Edward VII tilasi kruunajaisiinsa Cartier’lta 27 tiaraa ja nimitti yrityksen yhdeksi hovihankkijakseen. Cartier on tai on ollut myös Espanjan, Portugalin, Venäjän, Thaimaan, Kreikan, Romanian, Serbian, Egyptin, Albanian ja Monacon hallitsijoiden hovihankkija.
Historiaa

Louis-François Cartier perusti Cartier’n Pariisissa 1847 ostamalla silloisen työnantajansa verstaan. Vuonna 1874 yritys siirtyi hänen pojalleen Alfred Cartier’lle, mutta vasta tämän pojat Louis, Pierre ja Jacques saivat aikaan Cartier’n maailmanmaineen.
Vuonna 1904 brasilialainen ilmailun pioneeri Alberto Santos-Dumont valitti ystävälleen Louis Cartier’lle, miten hankalia ja epäluotettavia taskukellot olivat lennettäessä. Cartier suunnitteli ranteeseen kiinnitettävän kellon, jonka taulu oli nelikulmainen. Tämä ensimmäinen miesten rannekello sai tilaajansa mukaan nimekseen Santos ja saavutti suosiota muunkin asiakaskunnan keskuudessa.
Vuonna 1907 Cartier solmi sopimuksen kellokoneistojen toimittamisesta Edmond Jaegerin kanssa. Tässä vaiheessa Cartier’lla oli Pariisin lisäksi myymälät myös Lontoossa, New Yorkissa ja Pietarissa, ja siitä oli hyvää vauhtia tulossa yksi menestyksekkäimmistä kellonvalmistajista. Vuonna 1912 esiteltiin yhä tuotannossa olevat mallit Baignoire ja Tortue, ja ensimmäisen maailmansodan panssarivaunuista innoituksensa saanut Tank-malli oli vuorossa 1917.
1920-luvun alussa Cartier perusti Edward Jaegerin kanssa yhteisyrityksen, joka tekisi kellokoneistoja vain Cartier’lle. Koneistoja toimittivat silti yhä muutkin valmistajat, kuten Vacheron Constantin, Audemars Piguet, Movado ja LeCoultre.
Vuonna 1972 Joseph Kanouin johtama sijoittajaryhmä osti Pariisin Cartier’n. Syntyi tunnuslause ”Les Must de Cartier” kuvaamaan yhtiön tuotteiden haluttavuutta, ja tuotevalikoimaa alettiin laajentaa. Vuosina 1974 ja 1976 sijoittajaryhmä hankki omistukseensa myös Lontoon ja New Yorkin Cartier-yhtiöt. Vuonna 1988 Cartier osti enemmistöosuudet kellovalmistajista Piaget ja Baume & Mercier.
Vuonna 1993 Rupertin perheen Richemontin luksustuotteista muodostettiin Vendôme Luxury Group, jonka alla toimivat Cartier’n lisäksi merkit Alfred Dunhill, Montblanc, Piaget, Baume & Mercier, Karl Lagerfeld, Chloé, Amos Sulka, Hackett London ja Seeger.
Vuodesta 2012 Cartier’n ovat Richemont-yhtiön kautta omistaneet eteläafrikkalainen Rupertin miljonäärisuku sekä Pierre Cartier’n lapsenlapsi Elle Pagels.
Cartier-liike Pariisin Champs-Élysées-kadulla.
Cartier-liike New Yorkin Viidennellä avenuella.
Cartier-liike Helsingissä jouluna 2018
Aiheesta muualla

Kuvia tai muita tiedostoja aiheesta Cartier (yritys) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cartier (jeweler)
Cartier’n Santos-rannekello, kultaa ja terästä, vuodelta 1988.
Käännös suomeksi
Charles Robertson

| Charles Robertson |
| --- | --- |
 Robertson vuonna 1926.
Norjan kauppaministeri
 Lykken hallitus 5. maaliskuuta 1926 – 28. tammikuuta 1928  
Edeltäjä:  Lars O. Meling
Seuraaja:  Anton L. Alvestad
Henkilötiedot
Syntynyt: 23. elokuuta 1875 Hammerfest, Norja
Kuollut: 31. lokakuuta 1958 (83 vuotta)
Ammatti:  liikemies, poliitikko
Charles Robertson (23. elokuuta 1875 Hammerfest – 31. lokakuuta 1958) oli norjalainen liikemies. Hän toimi Norjan kauppaministerinä vuosina 1926–1928.
Aiheesta muualla

Kuvia tai muita tiedostoja aiheesta Charles Robertson Wikimedia Commonsissa
Bulgaria Air

| Bulgaria Air |
| --- | --- |

 IATA: FB  –  ICAO: LZB 
Kutsukoodi:  FLYING BULGARIA
Perustettu:  marraskuu 2002
Laivaston koko:  11
Kohteiden määrä:  26
Solmukohdat:  Sofian lentoasema Burgasin kansainvälinen lentoasema Varnan lentoasema
Emoyhtiö:  Balkan Hemus Group EAD
Tytäryhtiö(t):  Hemus Air
Kotipaikka:   Sofia, Bulgaria
Kanta-asiakasohjelma:  FLY MORE
Avainhenkilö(t):  Yanko Georgiev (CEO) Hristo Todorov (CEO)
Yhtiön sivut:  www.air.bg
Bulgaria Airin entinen Boeing 737.
Bulgaria Airin Airbus A320-200 Heathrow’n lentoasemalla.
Bulgaria Air (bulg. България Ер) on bulgarialainen kansallinen lentoyhtiö, joka lentää Euroopan lentoja.
Lentokohteet

Itävalta: Wien
Belgia: Bryssel
Tšekki: Praha
Tanska: Kööpenhamina
Ranska: Pariisi
Saksa: Berliini, Frankfurt am Main
Irlanti: Dublin
Israel: Tel Aviv
Italia: Milano, Rooma
Alankomaat: Amsterdam
Portugali: Lissabon
Venäjä: Moskova
Espanja: Barcelona, Madrid, Málaga, Palma de Mallorca, Alicante
Sveitsi: Zürich
Yhdistynyt kuningaskunta: Lontoo, Manchester
Laivasto

Laivaston keski-ikä heinäkuussa 2022 on 10,2 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A319-100 | 2 | — |  |
| Airbus A320-200 | 5 | — |  |
| Embraer 190 | 4 | — |  |
| Yhteensä | 11 | 0 |  |
Aiheesta muualla

Kuvia tai muita tiedostoja aiheesta Bulgaria Air Wikimedia Commonsissa
Bulgaria Air – kotisivut
Bulgaria Airin Airbus A319-100 laskeutumassa Barcelonan lentoasemalle.
Bulgaria Airin Airbus A320-200.
Bulgaria Airin Embraer 190 Schipholin kansainvälisellä lentoasemalla.
Carlo Calenda

| Carlo Calenda |
| --- | --- |

Euroopan parlamentin jäsen
 2.7.2019–12.10.2022  
Ryhmä:  S&D-ryhmä (2019–2021) Renew (2021–2022)
Henkilötiedot
Syntynyt: 9. huhtikuuta 1973 (ikä 51) Rooma, Italia
Kansalaisuus:  italialainen
Tiedot
Puolue:  Azione (2019–)
Muut puolueet:  Demokraattinen puolue Siamo Europei (2019)
 Nimikirjoitus
Carlo Calenda (s. 9. huhtikuuta 1973 Rooma, Italia) on italialainen poliitikko. Calenda edustaa Azione-puoluetta. Aikaisemmin Calenda on edustanut demokraattista puoluetta. Calenda on toiminut Euroopan parlamentin jäsenenä vuosina heinäkuusta 2019 lokakuuhun 2022 saakka. Hän edusti Euroopan parlamentissa sosialistien ja demokraattien ryhmää sekä Uudistuva Eurooppa -ryhmää.
Aiheesta muualla

Kuvia tai muita tiedostoja aiheesta Carlo Calenda Wikimedia Commonsissa
Carlo Calenda Euroopan parlamentin jäsenet. Euroopan parlamentti.
Caitlin Regal

| Mitalit | Mitalit | Mitalit |  |
| --- | --- | --- | --- |
|  Caitlin Regal, silloinen Ryan, Rio de Janeiron olympialaisissa 2016. |  Caitlin Regal, silloinen Ryan, Rio de Janeiron olympialaisissa 2016. |  Caitlin Regal, silloinen Ryan, Rio de Janeiron olympialaisissa 2016. |  |
Maa:  Uusi-Seelanti
Naisten ratamelonta
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | K-2 500 m |  |
| MM-kilpailut  | MM-kilpailut  | MM-kilpailut  |  |
|  Kultaa | Račice 2017 | K-2 500 m |  |
|  Hopeaa | Montemor-o-Velho 2018 | K-2 500 m |  |
|  Hopeaa | Montemor-o-Velho 2018 | K-4 500 m |  |
|  Pronssia | Račice 2017 | K-4 500 m |  |
Caitlin Regal (o.s. Ryan) on uusiseelantilainen ratameloja. Hän voitti olympiakultaa Tokiossa 2021 kajakkikaksikon 500 metrillä Lisa Carringtonin parina. Vuonna 2017 he voittivat maailmanmestaruuden samassa lajissa Račicen MM-kilpailuissa, jossa he molemmat kuuluivat myös pronssia saavuttaneeseen kajakkineloseen. Montemor-o-Velhon MM-kilpailuissa 2018 tuloksena oli hopeamitali sekä kaksikon että nelosen 500 metrillä.